Ba kgotlhaditswe go tlhwaafalela thuo ya dikgaka
Modiri wa lephata la diphologolo Rre Obusitswe Rakhuna o kgotlhaditse banana go tsaa thuo ya dikgaka ka tlhwaafalo. O ne a kgotlhatsa banana ba ba mo tirelo sechaba ba ba ikatisetsang godirela mo lephateng la diphologolo bosheng mo Molepolole. Rre Rakhuna a re dikgakadi bogadi bo gaufi ebile ga se gantsi di utswiwa A re mae a dikgaka le one a na le dipoelo tse di nametsang thata ka a rekisiwaka ditlhwathwa tse di botoka thata. One a tswelela ka gore dikgaka dirata bonno jo bo phepa e bile di sa tshwanela go tlhakanngwa le dikokoka di sa tsamaisane sentle. O tsweletse ka gore go tsena mo kgwebong ya dikgaka ga go dingalo kamotho a ikopanya fela le ofisi ya diphologolo le ya banana go isa kopoya gagwe go ya go sekasekiwa pele aka thusiwa. Rre Rakhuna o ne gape a gakolola gore gase diphologolo tsotlhe tse diduelelwang fa di senyeditse motho mo masimong. A re diphologolo ditshwana tau,tlou,kubu,nare di duelelwa ka e bile di le borai momatshelong a batho. Fa ba akgela banana ba ne ba supa fa ba ithutile gole gontsika ba ne ba sa tlhaloganye thata ka thuo ya dikgaka le ka melawanaya go tsaa diteseletso tsa go tsoma. 